एडीए की जनसुनवाई में उठा ई-नीलामी का मामला
अजमेरविकास प्राधिकरण के कार्यवाहक अध्यक्ष हेमंत गेरा की अध्यक्षता में मंगलवार को हुई जनसुनवाई में हर बार की तरह बड़ी संख्या में लोग अपनी समस्याएं लेकर पहुंचे। एडीए द्वारा आयोजित की जा रही ई-नीलामी में चंद्रवरदाई नगर के एक भूखंड का मामला भी जनसुनवाई में सामने आया। चंद्रवरदाई नगर निवासी श्याम सुंदर तापड़िया ने दावा किया कि जिस करोड़ों रुपए की कीमत के भूखंड की ई-नीलामी की जा रही है, वह विवादित है और जमीन को लेकर न्यायालय में वाद लंबित है। जनसुनवाई में मंगलवार को पहले नंबर पर ही श्याम सुंदर तापड़िया की अर्जी पर सुनवाई रखी गई थी। तापड़िया ने हेमंत गेरा को बताया कि 29 से 31 दिसंबर तक एडीए ने जिन भूखंडों की ई-नीलामी का कार्यक्रम घोषित किया है, उसमें चंद्रवरदाई नगर स्थित 2444.44 वर्ग गज का व्यावसायिक भूखंड भी शामिल है। इसकी अनुमानित कीमत 60 हजार रुपए प्रति वर्ग गज के हिसाब से करीब 16 करोड़ रुपए होती है। तापड़िया ने दावा किया कि यह भूखंड केवल विवादित है, बल्कि अधिकारियों ने बिना मौका मुआयना के ही इसे नीलामी में रख दिया है। मौके पर बबूल उगे हुए हैं और 80 फीट की जो सड़क बताई गई है, वह भी बंद है।
ट्रांसपोर्टर्स को दो महीने में मिल जाएंगे कब्जे : अजमेर ट्रक ट्रांसपोर्ट संघ के अध्यक्ष श्रीनिवास बाहेती की अगुवाई में एक प्रतिनिधिमंडल ने जनसुनवाई में अध्यक्ष हेमंत गेरा से मुलाकात कर ज्ञापन सौंपा। गेरा ने प्रतिनिधिमंडल को बताया कि दो माह में सभी आवंटियों को कब्जे सौंप दिए जाएंगे। बाहेती ंने मांग की थी कि 2003 में लॉटरी निकाली गई थी, उसमें कई ट्रांसपोर्टर्स वंचित रह गए थे और इसके बाद साल 2013 में कई और नाम जुड़ गए हैं। इनको भी भूखंड दिए जाने चाहिए।
hin_Deva hin_Deva hin_Deva